recursal/SuperWikiNEXT-32B huggingface dataset:
**Stian Bromark** (født 18. juli 1972) er en norsk forfatter, redaktør, journalist og olivenbonde på Kreta 

Han har arbeidet som journalist, litteraturkritiker, oversetter og forlagsredaktør siden 1992. Bromark begynte som vikar i lokalavisa Samhold på Gjøvik, og har siden skrevet for *Magasinet Folkevett*, *Prosa*, *Bergens Tidende*, *Vinduet* og *Morgenbladet*. Fra 1997 til 2003 jobbet han som journalist, kulturredaktør og konstituert ansvarlig redaktør i ukeavisa *Ny Tid*. 

I 2003 begynte han å anmelde sakprosabøker for *Dagbladet*, avbrutt av et toårsengasjement som forlagsredaktør i Cappelen. Stian Bromark har mellomfag litteraturvitenskap i Bergen (1995), grunnfag idéhistorie i Oslo (1996) og forfatterstudiet i Bø (1997). Han har skrevet tre bøker sammen med Dag Herbjørnsrud, og en biografi om Sigurd Evensmo med forfatter og journalist Halvor F. Tretvoll. *Hjemreiser. Arven etter folkeutvekslingen i Hellas og Tyrkia* (2016) handler om konsekvensene av den tvungne folkeutvekslingen mellom Tyrkia og Hellas i 1923. Siste utgivelse er *Tyrkia. Landet mellom to verdener*. Bromark har i mange år jobbet i *Dagbladet* og i *Dagsavisen,* blant annet som debatt- og kommentarredaktør. Stian Bromark er tidligere daglig leder i Agenda Res Publica Media og forlagssjef i Res Publica. Siden 2015 har han vært ansvarlig redaktør for nettmagasinet Agenda Magasin.

Han er gift med journalist Marit O. Bromark, har tre barn og pendler mellom hjemmet på Abildsø i Oslo og olivenlunden på Kreta

Bibliografi
-----------

* *Blanke løgner, skitne sannheter*, Tiden 2002 (m/Herbjørnsrud).
* *Frykten for Amerika*, Tiden 2003 (m/Herbjørnsrud, nominert til Brageprisen
* Edward Said: *Freud og det fremmede*, Cappelen 2004 (oversettelse)
* Essay om Ryszard Kapuściński i *Journalistikkens mestere. 14 norske journalister introduserer sine forbilder*, Morgenbladet forlag 2004 (Red: Jo Bech-Karlsen/Alf van der Hagen)
* *Norge – et lite stykke verdenshistorie*, Cappelen 2005 (m/Herbjørnsrud)
* Irshad Manji: *Hva er galt med islam?*, Cappelen 2005 (oversettelse)
* Gerd-Liv Valla: *Prosessen*, Cappelen, 2007 (som *medforfatter*)
* *Sigurd Evensmo. Alene blant de mange. En biografi*, Cappelen Damm 2009 (m/ Tretvoll).
* *Selv om sola ikke skinner. Et portrett av 22. juli*, Cappelen Damm 2012 (oversatt til engelsk 2014: *Massacre in Norway: The 2011 Terror Attacks on Oslo and the Utøya Youth Camp*.)
* Bromark, Stian/ Ulstein, Hege (red.): *Politiske pennestrøk: Tekster til Arne Strand*, Res Publica 2014.
* *Hjemreiser. Arven etter folkeutvekslingen i Hellas og Tyrkia,* Cappelen Damm 2016.
* *Ingen fred å finne. 22. juli ti år etter,* Res Publica 2021.
* *Tyrkia. Landet mellom to verdener*, Res Publica 2024.

Kilder
------

* Presentasjon av Stian Bromark i Forfatterkatalogen på Forfattersentrums nettsider

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC
 |
**Boye Bjerkholt** (født 1. november 1979) er en norsk politiker (V) og gruppeleder for Venstre i Lillestrøm kommunestyre. Fra 2010 til 2019 var han varaordfører i Skedsmo kommune frem til kommunen ble slått sammen med Fet og Sørum til Lillestrøm kommune fra 1.1.2020. 

Bjerkholt ble første gang valgt inn i Skedsmo kommunestyre i 2007, og var medlem av formannskapet og Venstres gruppeleder i tre perioder. Fra 1. januar 2010 tok han over som varaordfører. Han ble gjenvalgt som varaordfører etter kommunestyrevalgene i 2011 og 2015, hele tiden i en femparti-konstellasjon som foruten Venstre bestod av Arbeiderpartiet, SV, KrF og Senterpartiet. Etter valget til nye Lillestrøm kommune i 2019 havnet Venstre i opposisjon, men kom tilbake i posisjon etter valget i 2023, denne gang i en konstellasjon med Høyre, Frp og KrF samt det lokale partiet Folkets Røst. Bjerkholt er i dag formannskapsmedlem og gruppeleder for Venstre i Lillestrøm kommune.

Bjerkholt var fra 2017 til 2019 fylkesleder i Akershus Venstre og dermed også medlem av Venstres landsstyre i en periode hvor Venstre var involvert i to regjeringsforhandlinger. Ved stortingsvalget i 2017 ble Bjerkholt valgt som Venstres vararepresentant nr. 4 for Akershus.

På lokalt nivå har Bjerkholt vært lokallagsleder i Skedsmo Venstre i to omganger, først fra 2007 til 2013, så fra 2015 til 2016. 

Bjerkholt har politisk bakgrunn fra Unge Venstre hvor han var generalsekretær i to år og har sittet tre perioder som sentralstyremedlem, hvorav to som internasjonal leder. Han har også vært fylkesleder i Akershus for både Unge Venstre og Europeisk Ungdom. I 2008 jobbet han en kort periode for den liberale gruppen (ALDE) i Europaparlamentet i Brussel. Han er en tydelig tilhenger av norsk EU-medlemskap.

Referanser
----------

1. ↑  «Bjerkholt valgt til varaordfører - Skedsmo Venstre». *Venstre*. Besøkt 20. oktober 2015.
2. ↑  «Sentrumspartiene fornøyde i Skedsmo». *NRK*. Besøkt 20. oktober 2015.
3. ↑  «Fortsetter som ordfører». *www.rb.no*. Besøkt 20. oktober 2015.
4. ↑  Venstre, Lillestrøm (26. september 2023). «Venstre inngår samarbeidsavtale med H, Frp og KrF». *Venstre*. Besøkt 12. april 2024.
5. ↑  «Boye Bjerkholt er ny leder av Akershus Venstre - Akershus Venstre». *Venstre*. 5. februar 2017. Besøkt 14. februar 2017.
6. ↑  «Bjerkholt, Boye (1979-)». *Stortinget*. 9. mars 2008. Besøkt 7. november 2017.
7. ↑  «Styret - Skedsmo Venstre». *Venstre*. Besøkt 20. oktober 2015.

Eksterne lenker
---------------

* (no) Boye Bjerkholt hos Stortinget Rediger på Wikidata


|  |  |  |
| --- | --- | --- |
| Forgjenger:**Helge Eide** | **Varaordfører i Skedsmo kommune**(2010–2019) | Etterfølger:**Ingen** |
| Forgjenger:**Jonas Stein Eilertsen** | **Generalsekretær i Unge Venstre**(2009–2010) | Etterfølger:**Anders Bergsaker** |

|  |  |
| --- | --- |
| Oppslagsverk/autoritetsdata | Stortinget
 |
**Hellig birma** er en katterase med semilang pels, og er en av 42 katteraser som er anerkjent av NRR og FIFe. Den har «himalayategninger», det vil si at ansiktet, ørene, halen og bena har en mørkere farge enn kroppen, som skal være svakt lyst farget i en farge som stemmer med himalayategningene. Maskefargen på en ung katt viser seg som en mindre flekk på nesen og utvider seg med alderen.

Brunmasket Hellig birma
Mønstertypene benevnes som solid (enfarget), tabby (stripete) og skilpadde (uregelmessig farget).

Blåmasket Hellig birma

Utseende
--------

Hellig birma skal være langstrakt og robust i kroppen. Bena skal være relativt korte og hodet skal være bredt med medium nese uten oppstopper (som for eksempel perser har). Øynene skal være mandelformet med en dyp, blå farge. Pelsen skal være lang, men rasen er stort sett uten underpels.

Historie og legender
--------------------

På begynnelsen av 1900-tallet ble Birma avlet frem gjennom selektive avlinger mellom siameser og colorpointperser med hvite sokker. I blandingskull ble de med hvite sokker regnet som birma, mens de med helt brune sokker ble regnet som persere. Samtidig ble det konstruert en rekke myter og legender rundt rasen, for å skape et eksklusivt rykte slik at man kunne presse prisene. Navnet er avledet fra myten om «Den hellige katt fra Burma».

Litteratur
----------

* Hill, Alwyn «The Secrets of the Sacred Cat of Burma»

Referanser
----------

1. ↑  Norske Rasekattklubbers Riksforbund Arkivert 24. september 2010 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BNF **·** BNF (data)
 |

Min katt var en hellig berima han døde for 1 månde siden. Prøvde å stikke av forde livet er dumt👍
**Ove Christian Owe** (født 6. april 1871 i Holmestrand, død 10. juni 1941) var en norsk apoteker, redaktør og politiker. Owe var i 1902 medlem av Bodø bystyre og senere ordfører i Bodø fra 1923 til 1925. I Stortingsperioden 1919–1921 var han innvalgt på Stortinget som 1. representant fra valgkretsen Bodø og Narvik, og representerte Frisinnede Venstre. I lokalpolitikken var han formann i Bodø kommunikasjonskomité, og som stortingsrepresentant var han medlem i Jernbanekomiteen.

Tidlig liv
----------

Owe ble født i Holmestrand som sønn av malermester Ove Olsen (1829–1886) og Christiane Marie Halvorsen (1829–1917). Etter middelskoleeksamen, studerte han apotekerlære i Kristiansand, Holmestrand og Arendal. I 1892 tok han medhjelpereksamen, og i 1894 apotekereksamen.

Yrkeskarrière
-------------

Etter å ha vært redaktør i Bodø-avisen *Nordland*, arbeidet han ved Hortens apotek (1892–1897), Apoteket Hygiea i Oslo (1897) og var i årene 1897–1902 farmasøyt og provisor ved Bodø apotek.

Fra 1902 var han redaksjonssekretær i Trondheimsavisen *Dagsposten*, og deretter i årene 1909–1910 redaksjonssekretær i *Morgenbladet*. Fra 1910 til 1912 arbeidet han som redaktør i bladet *Akershus* i Lillestrøm.

Owe var både medstifter og formann i Trondhjems Journalistforening. Han var også redaktør i Norges Farmaceutiske Forenings tidsskrift, foreningens generalsekretær i årene 1912–1915. I 1913 var han Norges delegat ved den internasjonale farmasi-kongressen i Haag.

I 1915 bestyrte han det første universitetskursus til videreutdannelse av provisorer og apotekere, og samme år opprettet han Tordenskiolds apotek i Bodø, hvor han arbeidet som apoteker fra 1915. Den 17. juli 1925 ble han apoteker i Oslo, og i 1926 opprettet han Rosenkrantz apotek i Oslo, som han senere bestyrte.

I årene 1924–1926 var Owe medlem av administrasjonsstyret i Nordlands Privatbank.

Organisasjons- og politisk karrière
-----------------------------------

I tillegg til dette hadde Owe ulike verv i en rekke foreninger. I 1916 ble han nestformann, og deretter i 1917 formann av Nord-Norges krets av Norges Apotekerforening, et verv han besatt frem til 1925. I årene 1916–1931 var han medlem av Apotekernes landsforeningens hovedstyre. Owe var også formann (1927–1930), og senere æresmedlem (fra 1931) av Nordlændingenes Forening.

Fra 1921 til 1924 var Owe Ordførende Forstander i Nordland Filialforening, og i årene 1924–1927 første Ordførende Mester i St. Johanneslogen Midnatsol i Bodø. Fra 1938 frem til sin død i 1941 var han Ordførende Mester i St. Johanneslogen St. Olaus til den hvide Leopard. I årene 1934–1935 var han også formann av Oslo Rotaryklubb.

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 569[Hentet fra Wikidata]

Eksterne lenker
---------------

* *Artikkelen har ingen egenskaper for politikerdatabaser i Wikidata*


|  |  |  |
| --- | --- | --- |
| Forgjenger:**Christian Jakhelln** | **Bodøs ordfører**(1923–1925) | Etterfølger:**Haakon Evjenth** |

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
*For kjøretøy over 30 år, se: Veteranbil. For isbreen på Svalbard, se Veteranen.*
**Veteran** (fra fransk, av latin: «veteranus», til «vetus», «gammel») er et begrep som relatere til en person som har en lang tjenesteerfaring som militær, eller som avsluttet sin militærtjeneste (militærveteran). Veteranbegrepet brukes også om personer som har lang tjenesteerfaring innen andre fagområder, og om mekaniske innretninger av en viss alder, som jernbanetog, skip/båter og fly.

Ordet stammer fra Romerriket, når en uttjent soldat ofte fikk jord til underhold.

Norge
-----

I Norge ble begrepet *veteran* opprinnelig definert som en person, både militære og sivile, som har tjenestegjort i internasjonale operasjoner.

I forbindelse med regjeringens framleggelse av ny tiltaksplan for veteraner i 2024 innførte forsvarssjef Eirik Kristoffersen en utvidelse av veteranbegrepet: 

*Forsvarssjefen ønsker at alle som har tjenestegjort for nasjonen skal anerkjennes for sin tjeneste og kan kalle seg veteraner.*

Referanser
----------

1. 1 2 3  «Veteran». Store norske leksikon. 14. februar 2009. Besøkt 12. november 2015.
2. 1 2  «Veteran». Merriam Webster. Besøkt 12. november 2015.
3. ↑  Skrede, Lars Inge (10. april 2024). «Forsvaret: Nå kan flere kalle seg veteran». *smp.no* **(norsk)**. Besøkt 11. april 2024.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN **·** NKC **·** NKC **·** BNE **·** BBC Things
 |
***Mesterdetektiven Conan*** (Meitantei KONAN) er en mangaserie tegnet av Aoyama Gosho. Serien er blitt oversatt til norsk av Egmont forlag og utkom[*når?*] cirka én gang i måneden som tegneserieblad.

Handling
--------

Hovedpersonen Shinichi Kudō er en ung etterforsker/detektiv på 16 år. Han er Sherlock Holmes-fan og en fryktet forbryterjeger. En kriminell bande tvinger i ham en gift som de tror er dødelig, men som i virkeligheten har en mer bisarr effekt på mennesker: Det gjør ham ti år yngre. 

Den foryngede Shinichi tar navnet Conan Edogawa etter henholdsvis den japanske krimforfatteren Edogawa Ranpo og den engelske krimforfatteren Sir Arthur Conan Doyle. Han går i dekning hos Shinichis klassevenn Ran, som er forelsket i Shinichi, og hennes far, privatdetektiven Kogorō Mōri. 

Hverken Ran eller Mōri aner at Conan og Shinichi er samme person. Mens Conan prøver å finne ut mer om banden som forgiftet ham, løser han kriminalsaker som Mōri, og han selv blir blandet inn i. Dette gjør at Mōri blir en kjent detektiv, akkurat som Shinichi var tidligere.[]

Utgivelser
----------

Mesterdetektiven Conan finnes som manga, hvor det ble utgitt 31 bøker i Norge før serien gikk inn i 2008. På verdensbasis er det utgitt 99 bøker pr. april 2021, og det eksisterer en anime hvor det finnes over 1000 episoder.[]

Eksterne lenker
---------------

* (ja) Offisielt nettsted Rediger på Wikidata

* (ja) Offisielt nettsted Rediger på Wikidata

* (en) Detective Conan – kategori av bilder, video eller lyd på Commons Rediger på Wikidata
* *Artikkelen har ingen egenskaper for filmdatabaser i Wikidata*

Portal: Tegneserie

|  |  |
| --- | --- |
| Oppslagsverk/autoritetsdata | BNF **·** BNF (data)
 |
**Stein Gausereide** (født 12. januar 1971[]) er en norsk tidligere fotballspiller som spilte målvakt. Han var reservemålvakt for Fyllingen i fire sesonger, hvorav to av disse ble tilbragt i Tippeligaen. I de fire sesongene opplevde han som del av stallen to opprykk, ett nedrykk, en tapt cupfinale mot Rosenborg og europacupspill mot Atletico Madrid.

Oppvokst i Fyllingsdalen og oppflasket i Fyllingens barne- og ungdomslag, var han i 1990 blitt reservemålvakt for Fyllingen i klubbens første sesong i norsk fotballs øverste divisjonsnivå. Da førstevalget Vidar Bahus ble skadet i en hjemmekamp 26. august mot Lillestrøm, ble Gausereide sendt innpå som innbytter de resterende 11 minuttene av kampen. I debuten holdt Gausereide buret rent til dommeren blåste av kampen som endte uten scorede mål. Skaden Bahus pådro seg holdt ham på sidelinjen resten av sesongen. Nitten år gamle Gausereide fikk dermed spille neste kamp fra start, da Fyllingen gjestet Strømsgodset på Marienlyst stadion i Drammen. Selv om Fyllingen måtte dra hjem til Bergen med tomålstap, fikk Gausereide gode skussmål fra pressen. Bare glimrende innsats fra Gausereide forhundret et større tap.  Gausereide kom også godt fra det i påfølgende seriekamp som endte med hjemmeseier over Kongsvinger. I neste kamp ventet et lokaloppgjør mot storebror Brann i semifinalen i NM. Med uerfarne Gausereide som eneste friske målvakt, hadde veteranen Bjarte Flem blitt hentet fra Myking/Kløvheim i 8. divisjon for å gi bedre dekning i lagets bakerste ledd. Uheldigvis kom Gausereide til å skade sin venstre skulder på trening i forkant av cupkampen mot Brann. Flem tok dermed plassen mellom stengene, og beholdt den resten av sesongen. 

Ytterligere to sesonger var Gausereide lagets reservemålvakt. Etter to år på reservebenken uten spilletid, valgte Gausereide å forlate Fyllingen etter 1992-sesongen til fordel for spill med Bergen-Sparta i lavere divisjoner. Han dro så til USF Dons på soccer scholarship, fotballaget til University of San Francisco, hvor han utdannet seg.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1990 | Fyllingen | Norges flagg | 1
  | Eliteserien | 3
  | 0
  |
| 1991 | Fyllingen
  | Norges flagg | 1
  | Eliteserien | 0
  | 0
  |
| 1992
  | Fyllingen
  | Norges flagg | 2
  | 1. divisjon | 0
  | 0
  |
|

Referanser
----------

1. ↑  Knut Langeland (1. september 1990). «Kald som stein». *Bergens Tidende*. s. 32.
2. ↑  Knut Langeland (3. september 1990). ««Knoll og Tott» senket Fyllingen». *Bergens Tidende*. s. 21.
3. ↑  Arne Colliander (14. september 1990). «Kast han i mål». *Bergens Tidende*. s. 26.
4. ↑  «Stallen nesten komplett». *Bergens Tidende*. 11. desember 1992. s. 21.

Eksterne lenker
---------------

* (en) Stein Gausereide – Transfermarkt Rediger på Wikidata

* (no) Stein Gausereide – Norges Fotballforbund Rediger på Wikidata
**Katherine Patricia Routledge** (født 17. februar 1929) er en britisk skuespiller, kjent fra rollen som «Hyacint Bucket» i TV-serien *Høy på pæra*. Før *Høy på pæra* hadde Routledge en karriere innen teater, og da spesielt i musikaler i Storbritannia og USA på 1960- og 1970-tallet.

Bakgrunn
--------

Routledge ble født i Birkenhead i Cheshire i 1929. Etter fullført utdanning ved Birkenhead High School og Universitetet i London, begynte hun sin skuespillerkarriere ved Liverpool Playhouse. Hun studerte også ved Bristol Old Vic Theatre School.

Karriere
--------

### Teater

Routledge har opptrådt i en mengde sceneproduksjoner, blant annet *Little Mary Earnest*, *Noises Off*, *Hvem er Ernest* og *The Solid Gold Cadillac*. Hun hadde sin debut på Broadway i 1966. Routledge vant Tony-prisen for beste kvinnelige hovedrolle i en musikal for innsatsen sin i musikalen *Darling of the Day* i 1968.

Etter *Darling of the Day* hadde Routledge roller i flere mindre suksessfulle produksjoner.

### Film og TV

Routledge har opptrådt i flere TV-serier, blant annet *Coronation Street* og *Høy på pæra*. I *Høy på pæra* hadde hun rollen som den fisefine «Hyacint Bucket» (som krevde at folk uttalte etternavnet hennes som *Bouquet*) som er kjent for sine «middager i lyset av stearinlys».

I 1996 fikk hun hovedrollen i en annen TV-serie, *Hetty Wainthropp Investigates*, der Dominic Monaghan hadde rollen som hennes assistent.

Utmerkelser
-----------

I 1993 ble Routledge utnevnt til offiser av Order of the British Empire, og i 2004 ble hun forfremmet til kommandør av samme orden. Nyttårsaften 2016 ble Routledge utnevnt til storkorsdame av Order of the British Empire. Hun ble dermed opphøyd i ridderstanden og fikk rett til å føre tiltaleformen dame foran sitt navn.

Referanser
----------

1. ↑   Gemeinsame Normdatei, GND-ID 140846026, besøkt 16. oktober 2015[Hentet fra Wikidata]
2. ↑   Internet Broadway Database, Internet Broadway Database person-ID 58490, besøkt 9. oktober 2017[Hentet fra Wikidata]
3. ↑  «Patricia Routledge - Unsung Heroines». Musical Theatre.net. Arkivert fra originalen 26. januar 2007. Besøkt 2. februar 2007.
4. ↑  *The London Gazette*, Supplement 61803, 31. desember 2016,s .N8.

Eksterne lenker
---------------

* (en) Patricia Routledge på Internet Movie Database Rediger på Wikidata

* (sv) Patricia Routledge i Svensk Filmdatabas Rediger på Wikidata

* (da) Patricia Routledge på Filmdatabasen Rediger på Wikidata

* (fr) Patricia Routledge på Allociné Rediger på Wikidata

* (en) Patricia Routledge på AllMovie Rediger på Wikidata

* (en) Patricia Routledge hos The Movie Database Rediger på Wikidata

* (en) Patricia Routledge hos Internet Broadway Database Rediger på Wikidata
* Hjemmesiden til *Høy på pæra*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** BBC Things **·** MusicBrainz **·** Discogs
 |
En **bagel** (også kalt **beigel**) er et bakverk som stammer fra det jødiske samfunnet i Polen. Bagel er formet for hånd i en ringform fra en gjærdeig. Den er laget i håndstørrelse, og blir laget ved å først koke deigen kort i vann før den bakes. Bagel er ofte toppet med valmuefrø eller sesamfrø. 

Bagel har blitt veldig populært i USA, Canada og Storbritannia, spesielt i byer med mange jødiske innbyggere.[]

Hullet i midten av bagelen er mange hundre år gammel design, dette gjorde at bagelen kunne brukes til flere ting enn bare spises. Noen brukte hullet til å knytte sammen flere bagler som gjør det enklere for handel, transportering og mer fristende utstilling.

Referanser
----------

1. ↑  «bagel». *naob.no*. Det Norske Akademis ordbok. u.d. Besøkt 6. desember 2022.
2. ↑  Balinska, Maria (2008). *The Bagel: The Surprising History of a Modest Bread*. Yale University Press. ISBN 978-0-300-14232-7.
3. ↑  Alski (30. september 2015). «Why do bagels have holes?». *Blue Sky Questions* **(engelsk)**. Besøkt 6. desember 2022.

Eksterne lenker
---------------

* (en) Bagels – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF **·** BNF (data) **·** BNF (data) **·** SUDOC
 |
Danske fiskekaker (*fiskefrikadeller*) laget med reker og krydderurter i steikepanne.
**Fiskekaker** er, i likhet med fiskeboller og fiskepudding, laget av fiskefarse tilsatt bindemiddel og stivelse (mel).

Fiskekaker i Norge
------------------

Demonstrasjon av A/S Fiskseparators fiskekakemaskin ved Trøndelagsutstillingen 1930. Foto: Frederik Hilfling-Rasmussen/ Trondheim byarkiv 
Mens fiskeboller og fiskepudding nesten utelukkende lages av hvitfisk (fra fisk i torskefamilien) er det større variasjon på hva som går i fiskekakene. Disse kan variere med fangst og oppskrift, og får gjerne navn etter hvilken fisk som setter preg på farseblandingen, slik som seikaker, sildekaker, steinbitkaker, hyse(kolje)kaker eller gjeddekaker. Felles for de fleste er at de fås kjøpt ferdiglaget og stekt på forhånd. Til hjemmeproduksjon, brukes vanligvis en stekepanne. Kakene kan spises som de er, eller fryses til senere bruk.

Fiskeforedlingsindustrien bruker noe andre virkemidler, slik at steking foregår på samlebånd. De blir så pakket i vakuum, med noe stekefett og selges som kjølevare.

Fiskekaker serveres ofte sammen med blant annet poteter, brun saus og stekt flesk.

Fiskeboller er kokt fiskefarse.

Utenlandske varianter (eksempler)
---------------------------------

* I Danmark spiser en *fiskefrikadeller* som de norske, det vil si stekt brune i en panne omtrent som kjøttkaker. Sønderjyske fiskefrikadeller inneholder bacon.
* I Sverige er heller *fiskbullar* på boks mer vanlig, disse er hvite og serveres med diverse sauser av dill, skalldyr eller sitron.
* I England kan *fish cakes* blandes med potet og paneres i brødsmuler før de steikes.
* I Nord-Tyskland finnes *Fischfrikadellen*.
* I Øst-Asia blir det laget fiskeboller av eltet, ikke hakket, fiskefarse.
* I Frankrike lages fiskekaker av gjedde

* Danske fiskefrikadeller servert med ris og tangsalatDanske *fiskefrikadeller* servert med ris og tangsalat
* Amerikanske fiskekaker (fish cakes)Amerikanske fiskekaker (*fish cakes*)
* Engelsk, hjemmelaget fiskekake av torsk og laks, servert med salat med søt chilli-dippEngelsk, hjemmelaget fiskekake av torsk og laks, servert med salat med søt chilli-dipp
* Fiskekaker fra ThailandFiskekaker fra Thailand
* Frityrstekte fiskekaker fra Shanghang i Kina (hakka-rett i det kinesiske kjøkken)Frityrstekte fiskekaker fra Shanghang i Kina (hakka-rett i det kinesiske kjøkken)

Se også
-------

* Fiskeboller
* Fiskepudding
* Fiskepinner

Eksterne lenker
---------------

* (en) Fishcakes – kategori av bilder, video eller lyd på Commons Rediger på Wikidata
* Kake som biter

|  |  |
| --- | --- |
| Oppslagsverk/autoritetsdata | LCCN
 |
**Trương Mỹ Lan** (født 1956) er en vietnamesisk forretningskvinne.

Lan grunnla i 1992 eiendomsselskapet Van Thinh Phat Group, og har operert i markedet for luksusboliger, næringslokaler, hoteller og kjøpesentre.

6. oktober 2022 ble Lan arrestert etter flere års etterforskning. Påtalemyndigheten mente at hun hadde manipulert lånesøknader for å få utbetalt uberettigede lån til Van Thinh Phat Group og en rekke tilknyttede stråselskaper. Siktelsen innebærer også at hun via mellommenn skal ha kontrollert Saigon Joint Stock Commercial Bank og tappet denne for penger som hun videre skal ha underslått og plassert utenfor landet. Hun anklages også for å ha bestukket offentlige tjenestepersoner for å se gjennom fingrene med virksomheten. Saken regnes som den største i Vietnams historie og har et omfang tilsvarende 128 milliarder kroner. Det er antatt at mer enn 40 000 vietnamesere har tapt penger på obligasjoner de hadde kjøpt i banken som var blitt tappet.

I mars 2024 startet rettssaken mot Lan som risikerer dødsstraff dersom hun blir funnet skyldig. Hun har selv benektet anklagene, mens hennes ektemann har uttalt at hun kan begått noen av de ulovlige handlingene i uaktsomhet.
I april 2024 ble hun dømt til døden.

Referanser
----------

1. ↑  «Bribery-accused tycoon built Van Thinh Phat empire with 1,000 plus businesses: investigators». *The Investor*. 20. november 2023.
2. ↑  «Trial begins for Vietnamese property tycoon accused of $12bn fraud». *Financial Times*. 5. mars 2024.
3. ↑  «Vietnam to Track Van Thinh Phat Assets in Money Laundering Case». *Mingtiandi*. 31. desember 2023.
4. ↑  «Vietnam Opens Trial in $12.5 Billion Corruption Case». *The Diplomat*. 6. mars 2024.
5. ↑  «40,000 victims seek justice in billion-dollar Van Thinh Phat bond fraud case». *The Star*. 9. oktober 2023.
6. ↑  «Ber om dødsstraff for milliardsvindel». *VG*. 19. mars 2024.
7. ↑  «Truong My Lan's Hong Kong tycoon husband claims 'unintentional' crime in Van Thinh Phat scam». *VN Express*. 12. mars 2024.
**Charlotte Afriat** (født 17. oktober 2002) er en monegaskisk friidrettsutøver som deltok i Sommer-OL 2020. Hun representerer klubben AS Monaco.

Hennes mor, Virginie Gollino, var også friidrettsutøver, og deltok i VM i friidrett 1997.

Idrettskarriere
---------------

### 2018

Afriat satte to nasjonale rekorder for Monaco i april 2018; den 18. april løp hun 100 meter på 12,41, og den 29. april løp hun 200 meter på 26,71. Hun deltok i Det europeiske småstatsmesterskapet i friidrett 2018, og kom der på fjerdeplass på 100 meter. I juni deltok hun i Middelhavslekene 2018, og ble der slått ut i forsøksheatet på 100 meter. Under U18-EM i friidrett 2018 ble hun slått ut i forsøksheatet på 100 meter, og hun ble også slått ut i forsøksheatet på 100 meter under det franske U18-mesterskapet i friidrett i Bondoufle. Hun ble tatt ut til å delta i Sommer-OL for ungdom 2018, der hun kom på 24.-plass 100 meter. Under Ungdoms-OL var hun Monacos flaggbærer under åpningsseremonien.

### 2019

Under De europeiske småstatslekene 2019 kom hun på åttendeplass på 100 meter. Hun deltok i Sommer-EYOF 2019 og VM i friidrett 2019, men ble slått ut i forsøksheatet på 100 meter i begge disse mesterskapene.

### 2020

2020-sesongen i friidrett ble redusert på grunn av koronaviruspandemien, men hun deltok i det monegaskiske innendørsmesterskapet i friidrett, der hun kom på sjuendeplass på 60 meter, og deltok i det franske U20-mesterskapet innendørs, der hun ble slått ut i forsøksheatet på 60 meter.

### 2021

Hun deltok i Det europeiske småstatsmesterskapet i friidrett 2021, og kom der på tiendeplass på 100 meter. Monaco deltok i Third League under Lag-EM i friidrett 2021, og Afriat kom der på niendeplass på 100 meter. Hun deltok i U20-EM i friidrett 2021, men ble det slått ut i forsøksheatet på 100 meter.

Hun representerte Monaco under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 12,35 i den innledende runden, men hun gikk ikke videre til forsøksheatet.

Referanser
----------

1. ↑   www.worldathletics.org[Hentet fra Wikidata]
2. 1 2   olympics.com, besøkt 25. juli 2021[Hentet fra Wikidata]
3. 1 2 3 4  World Athletics - *Charlotte Afriat - Results*, besøkt 9. august 2021.
4. ↑  FIDAL - *Championships of the Small States of Europe 2021 - San Marino 2021* Arkivert 9. august 2021 hos Wayback Machine. besøkt 9. august 2021.
5. ↑  Limassol 2021 - *Results book* Arkivert 9. august 2021 hos Wayback Machine. besøkt 9. august 2021.
6. ↑  Olympics.com - *Athletics - Women's 100m - Preliminary Round - Heat 2 Results* Arkivert 30. juli 2021 hos Wayback Machine. besøkt 5. august 2021.

Eksterne lenker
---------------

* (en) Charlotte Afriat – Olympedia Rediger på Wikidata

* (en) Charlotte Afriat – World Athletics Rediger på Wikidata
* (en) Profil hos Sommer-OL 2020 Arkivert 30. juli 2021 hos Wayback Machine.
**Per Fredrik Bergeen** (født 17. september 1919 i Oslo, død 12. juli 1947 i Trondheim) var en norsk frontkjemper, kollaboratør og medlem av Sonderabteilung Lola under andre verdenskrig. Henrettet ved Kristiansten festning den 12. juli 1947

Bergeen ble medlem av Nasjonal Samling den 31. desember 1940 og arbeidet som sjåfør frem til han i juli 1941 vervet seg til den nyopprettede Den norske legion som frontkjemper.

Fra april/mai 1944 var han medlem av Sonderabteilung Lola, også kjent som «Rinnanbanden», i Trondheim.

Bergeen hevdet selv stolt at han sent kom i kontakt med Henry Rinnan. På spionreisene og razziaene fungerte han kun som passkontrollør. Han innrømmet å ha brukt grov munn mot fanger, men hevdet at det ofte skjedde i beruset tilstand.

Han ble domfelt ved rettsoppgjøret ved Frostating lagmannsrett den 20. september 1946 for blant annet legemsbeskadigelse, legemsbeskadigelse med farlig redskap og medvirkning til drap. Han ble dømt til døden og henrettet ved skyting den 12. juli 1947 på Kristiansten festning.

Referanser
----------

1. ↑  «Rinnanbanden». *Rinnanbanden*. Besøkt 13. april 2024.
2. ↑  Jaklin, Asbjørn (2012). *De dødsdømte*. Gyldendal. ISBN 9788205424999.
3. ↑  Grøneng, Klaus (1950). *Rinnan-banden*. K. Grøneng.
4. ↑  Veum, Eirik (2015). *Nådeløse nordmenn*. Kagge. ISBN 9788248916024.
5. ↑  Skarsem, Øyvind (2012). *Rinnan-jævel!*. Aschehoug. ISBN 9788203293320.
**Kristian Johan Rendal** (1921-1947) var en norsk krigsforbryter og medlem av den beryktede Sonderabteilung Lola, bedre kjent som Rinnan-banden, under andre verdenskrig. Han ble beryktet for sine grusomme handlinger, inkludert hans rolle i drapene i Jonsvannsveien 46, som gjorde ham til en av de mest forhatte personene under krigen Norge. Rendal ble senere dømt for landssvik og henrettet på Kristiansten festning 12. juli 1947.

Tidlig liv
----------

Rendal ble født i Kongshaug, Værnes. Han ble døpt 29. mai samme år. Foreldrene var Johan Albert Rendahl (1878–1928) og Anna Berntine Jacobsdatter (1881–1960). Rendal kom fra Stjørdal og arbeidet som gårdsarbeider før han vervet seg som frontkjemper i SS-Panzergrenadier-Regiment (23) «Norge» i mars 1943. Senere sluttet han seg også til 2. SS-Politikompani.

Medlemskap i Rinnan-banden
--------------------------

Rendal var aktivt involvert i Sonderabteilung Lola (Rinnan-banden) og deltok i en rekke aktiviteter, inkludert tortur og drap. Han ble dømt for landssvik etter krigen og henrettet på Kristiansten festning 12. juli 1947. Under rettssaken ble han beskyldt for en rekke grusomme handlinger, inkludert torturering av motstandsmedlemmer og medvirkning til drap. Blant annet ble han anklaget og dømt for sin rolle i drapene på Jonsvannsveien 46, der Marie Arentz ble hengt i kjelleren.

Rettsprosess og dom
-------------------

I rettssaken mot Rendal forklarte han at han ble rekruttert til banden i november-desember 1944 av Torbjørn Johansen, en tidligere frontkamerat. Han hevdet å ha blitt lovet hjelp til å unngå militærtjeneste. Han ble imidlertid dømt for sine handlinger under krigen, inkludert legemsbeskadigelse, medvirkning til drap og spionasje.

Se også
-------

* Rinnan-banden

Referanser
----------

1. ↑  «Rinnanbanden». *Rinnanbanden*. Besøkt 7. april 2024.
2. 1 2 3 4  Grøneng, Klaus (1950). *Rinnan-banden*. K. Grøneng.
3. 1 2  «Skanna materiale: Landssvikarkivet, Trondheim og Strinda politikammer, RA/S-3138-39/D/Da/L0227: Dom nr. 1945-1947, s. 1659». *media.digitalarkivet.no* **(norsk)**. Besøkt 7. april 2024.
**Arendal byfogd** var et byfogdembete i Aust-Agder. Etter revisjonen av Kristiansands privilegier 1. mars 1690, fikk Arendal og Risør sin egen felles byfogd. Ordningen med felles byfogdembete forsvant da Risør fikk egen byfogd i 1779. Byfogdembetet i Arendal ble nedlagt etter kongelig resolusjon 11. mai 1934, med virkning fra 1. januar 1935. Fra samme tidspunkt ble Arendal kjøpstad lagt til Nedenes sorenskriveri, slik at landdistriktet og byen utgjorde ett domssogn, mens byen ble eget tinglag.

Arkiv
-----

Arkivet etter Arendal byfogd er levert til Statsarkivet i Kristiansand. Arkivet har et omfang på 101 hyllemeter.

Eksterne lenker
---------------

* Arkivkatalog for Arendal byfogd hos Statsarkivet i Kristiansand Arkivert 24. september 2015 hos Wayback Machine.
* Skannede pantebøker fra Arendal byfogd hos Digitalarkivet
* Skannede skifteprotokoller og dødsfallsprotokoller fra Arendal byfogd hos Digitalarkivet.
* Skannede tingbøker fra Arendal byfogd hos Digitalarkivet

Kilder
------

Statsarkivet i Kristiansand, arkivkatalog for Arendal byfogd.
**Bergset** er et vanlig norsk etternavn og gårdsnavn. Dette er en oversikt over personer med etternavnet Bergset og formen Bergseth, se Bergset for administrasjonssenteret i Rendalen. Per 2024 er det 308 personer i Norge som bærer etternavnet Bergset. 560 personer har etternavnet med varianten Bergseth.

Bergset
-------

* Arve Moen Bergset (f. 1972), kveder, sanger og spillemann
* Kim Edward Bergseth (f. 1972), låtskriver og produsent
* Oliver Krekvik Bergset (f. 1999), komiker og programleder

Familien Bergset fra fjellgården Bergset på Fjelli ved Blakset i Stryn:

* Anders V. Bergset (1895–1976), bonde, tømrer og idrettsutøver (far til Vidar Bergset og fetter til Anfinn Bergset)
	+ Vidar Bergset (1928–2020), lærer og forfatter (sønn av Anders V. Bergset)
* Anfinn Bergset (1908–??), bonde, skogbruker og idrettsutøver (fetter til Anders V. Bergset)

Bergseth
--------

* Hans Melchior Eriksen Bergseth (1864–1918), gårdbruker, underoffiser og ordfører i Øvre Rendal
* Niklas Bergseth (f. 1989), fotballspiller

Referanser
----------

1. ↑  
ssb.no: Navnesøk:

**Pekerside:** Denne artikkelen inneholder pekere til artikler om forskjellige personer med dette etternavnet. Hvis du har fulgt en lenke, kan det hende du ønsker å gå tilbake og rette den. (etternavn) Søk opp alle artikler med Bergset (etternavn) i tittelen.
Antarktishalvøya
**Antarktishalvøya** ei landtunge av det antarktiske kontinent som strekker seg nordover mot sørspissen av Sør-Amerika, til ca. 63°S. Antarktishalvøya har en oppreven kystlinje med mange fjorder, sund og øyer, men denne er for det meste dekket av isbremmer, slik at iskanten danner avslutning mot Sørishavet. Særlig er dette tilfelle på østsida mot Weddellhavet, der Larsen isbrem går nesten til nordspissen av halvøya. Det nordligste punktet er Prime Head på 63º13'S.

Opprinnelig ble halvøya kalt **Graham Land** av Storbritannia og **Palmer Peninsula** av USA. Etter en overenskomst i 1964 betegner nå Graham Land den nordlige delen av Antarktishalvøya og Palmer Land den sørlige delen. De spansktalende landene benytter navnet *Península Antártica*. Chile benytter navnet **Tierra de O'Higgins** parallelt etter politikeren Bernardo O'Higgins, mens Argentina av og til benytter **Tierra de San Martín** etter frigjøringshelten José de San Martín.

Referanser
----------

1. ↑  Antarctic Peninsula SCAR *Composite Gazetteer of Antarctica* (USA). Katalognr. 419
2. ↑  Tierra de O'Higgins, Península SCAR *Composite Gazetteer of Antarctica* (Chile). Katalognr. 419
3. ↑  Australian Antarctic Data Centre Gazetteer

Eksterne lenker
---------------

* (en) Antarctic Peninsula – kategori av bilder, video eller lyd på Commons Rediger på Wikidata

Portal: Antarktis

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** GNIS **·** SCAR

 |
En **kartmåler** er et instrument for å måle lengden av vilkårlig kurvede linjer.

En kartmåler
En enkel kartmåler består av et tannet hjul av kjent omkrets på et håndtak. Hjulet plasseres i kontakt med den kurvede linjen som skal måles, og kjøres langs linjens lengde. Ved å telle antall tenner som passerer et merke på håndtaket mens dette gjøres kan lengden av linjen bestemmes:

linjelengde = hjulets omkrets × telte tenner/tenner på hjulet.

I mer avanserte modeller er hjulet forbundet med tannhjul til en viser, så man kan lese av lengden direkte på en skala.

Instrumentet brukes vanligvis til å måle lengden av veier, elver og lignende på kart. Kartmålere beregnet på dette er utstyrt med skalaer for avlesing av avstanden i kilometer eller miles.

Tidlige versjoner av dette instrumentet ble patentert i 1873 av den engelske ingeniøren Edward Russell Morris. Instrumentene kan produserte var i utgangspunktet beskrevet som en *Patent Chartometer* selv om senere versjoner ble solgt under det merkelige navnet *Wealemefna*. I 1881 beskrev Morris hvordan han hadde skapt et fullstendig originalt navn i et forsøk på å overliste de som ville etterligne instrumentet; han nektet også å røpe opphavet til ordet.

Referanser
----------

1. ↑  Gerard L'Estrange Turner, *Scientific Instruments, 1500-1900: An Introduction*, Philip Wilson Publishers 1998, ISBN 0-85667-491-5 (p.83)
2. ↑  THE LONDON GAZETTE, DECEMBER 12, 1873
3. ↑  Mathematical Instruments: Map Measurers
4. ↑  English Mechanic and World of Science: Vol. 33, London, 1881
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Gitt ut en håndfull single på ukjent label; salgstall/strømming bør dokumenteres bedre* *(31. mars 2024)*
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Toby & Helfner** består av Torbjørn Stafford Barth og Helfner Augusto, begge født i 1989. Duoen møttes for første gang under innspillingen av Paradise Hotel Norge, der de fant sin felles interesse. De dannet en duo, og har siden spilt flere titalls konserter rundt i landet.

Første singel med Toby og Helfner var «Best Way». og ble utgitt av Minds of Music. Den solgte rundt 3 000 eksemplarer og lå på VG Lista Topp 20 (norske singler) i over seks uker. I tillegg har den over 150 000 visninger på Youtube. «Best way» ble også listet på NRK MP3. Sangen har blitt hørt på Spotify over 500 000 ganger.

«On My Mind», duoens andre singel, har så langt[*når?*] 248 000 views på You Tube, i tillegg til å bli streamet over en halv million ganger på Spotify.

### Lydproduksjon

De første låtene sto begge artistene for. De gikk inn i samarbeid med Hitnation i Oslo, som har gitt ut det meste av musikken. I januar 2012 inngikk Toby & Helfner en samarbeidsavtale med Soultop Music i Trondheim.

### Musikkvideoproduksjon

Toby & Helfner har samarbeidet med det oslobaserte selskapet Photofilmatics om videoen «Don't Let Me Go», som hadde over 30 000 visninger på YouTube etter fire uker. Musikkvideoen til låta «City That I Come From» er produsert av RecFilm og Trondheim Media, som er en egen avdeling hos Soultop Music.

### Singler

* *Best Way* (2010)
* *Dirty Like a Oh* (2010)
* *On My Mind* (2011)
* *Don't Let Me Go* (2012)
* *City That I Come From* (2012)

Referanser
----------

Eksterne lenker
---------------

* God Kveld Norge sak
* Offisiell Facebook
* Label
* 
* 
* 
* [*død lenke*]
**Ken-Dang** var en musikkgruppe fra Bergen som ble startet på begynnelsen av 1980-tallet av gitarist Odd Harald «Beinet» Hundvin, bassist Ronald Jensen, tangentspiller/trombonist Morten Odéen som tidligere hadde spilt i gruppen Blåfugl, vokalist Kjersti Bergesen som tidligere hadde spilt i Ohms Marsj og Parkens Grøde, og trommeslager Terje H. Hanssen som hadde en fortid i forskjellige swing­jazz- og storband på 1970-tallet. Navnet Ken-Dang kommer fra ledetrommen i javanesisk gamelanmusikk.

Ken-Dang gjorde seg bemerket med et særegent lydbilde, som var en kombinasjon av eksotiske østlige rytme­mønstre og engelsk new wave. Musikken var også preget av tidsriktige synthesizere, og både publikum og kritikere likte hva de hørte. Bandet ga ut EP-en Ken-Dang i 1983. Låten «Hours And Days» fra albumet Monsters & Miracles fra 1984 ble en radiohit. Kjersti Bergesen sluttet i bandet i 1985 og ble i en kort periode erstattet av Ine Tømmerås frem til 1986. Bergesen fortsatte musikk-karrieren i bandet Secret Mission og deltok på Langsomt Mot Nords selvtitulerte debutalbum i 1985, før hun ble programleder i TV 2.

Medlemmer
---------

* Odd Harald «Beinet» Hundvin, gitar
* Kjersti Bergesen, vokal
* Ronald Jensen, bassist
* Morten Odéen, keyboard, trombone
* Terje H. Hanssen, trommer
* Ine Tømmerås, vokal

Diskografi
----------

* 1983 *Ken-Dang*, EP 5 spor – Strawberry Records
* 1984 *Monsters & Miracles*, album – Strawberry Records

Referanser
----------

1. ↑  Nielsen, Atle (2001). *Store bergensere*. Kagge. ISBN 8248901386.
2. ↑  *Norsk pop & rockleksikon*. Vega. 2005. ISBN 8292489096.

Eksterne lenker
---------------

* (en) Ken-Dang på Discogs Rediger på Wikidata

* (en) Ken-Dang på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
Mal:Bot-oprettet

Mal:Harflertydig
***Shelley*** er en film instrueret af Ali Abbasi efter manuskript af Maren Louise Käehne, Ali Abbasi.

Handling
--------

I en isoleret villa ved en sø dybt inde i en skov bor Louise og Kasper i harmoni med naturen og langt væk fra den moderne dagligdag: væk fra mobiltelefoner, hightech og tilmed elektricitet. Louises store drøm i livet er at blive mor, men hun kan ikke få børn. I desperation indgår Louise derfor en pagt med sin rumænske tjenestepige, Elena, som vil føde Louises barn og være dets rugemor, mod en betydelig betaling. Ret hurtig bliver det klart at Elenas graviditet ikke forløber som normalt. Livet der vokser inde i Elena tager hurtig form og påvirker alle det kommer i nærheden af med en mørk, ubeskrivelig kraft. Fødslens rædsler er begyndt at træde i kraft.

Medvirkende
-----------

* Cosmina Stratan, Elena
* Ellen Dorrit Petersen, Louise
* Peter Christoffersen, Kasper
* Kenneth M. Christensen, Simon
* Patricia Schumann, Nanna
* Björn Andresen, Leo
* Marianne Mortensen, Isabella
* Marlon Kindberg Bach, Sigurd

Referencer
----------

1. 1 2  Mal:Beskrivelse fra DFI

Eksterne henvisninger
---------------------

* Mal:Filmlinks



  

Mal:DK-filmstub
Illustrasjon som viser ar reparasjon er innersirkelen (snarveien) i den sirkulære økonomienInnersirkelen: Reparasjon og gjenbruk sparer både energi og transport sammenlignet med resirkulering. Illustrasjon: Elise Motalli. Første gang publisert i boka "Kan det fikses? Hvordan Norge kan bli et reparatørsamfunn" av Marte Ulltveit-Moe (Spartacus forlag 2024). 
**Reparasjon** er istandsettelse etter skade eller forfall. Formålet er å sette for eksempel en bygning eller en gjenstand i stand slik at bruksverdien kan bevares.

Reparasjon betegnes som "innersirkelen i sirkulærøkonomien". Reparasjon er raskere enn resirkulering og krever mindre energi og transport.

Litteratur
----------

* Fortidsminneforeningen; *Ord for Ord*, Rapport om bruk av begreper innen kulturminnevernet Oslo 1981

Eksterne lenker
---------------

* Riksantikvarens ordforklaringer

| * v
* d
* r
Bygningsvern |
| --- |
| 
* Bygningspleie
* Fredning
* Konservering
* Rehabilitering
* Renovering
* Reparasjon
* Restaurering
* Utbedring
* Vedlikehold
* Kulturminneverdier

 |

1. ↑  Ulltveit-Moe, Marte (2024). «Hvorfor det er bedre å reparere enn å resirkulere». *Kan det fikses? Hvordan Norge kan bli et reparatørsamfunn*. Oslo: Spartacus. s. 69–83. ISBN 9788243015661. «Jo flere ting som blir reparert og gjenbrukt, desto mer energi og transport sparer vi»
**Assyriska Föreningen** er en svensk-assyrsk fotballklubb som holder til i Södertälje. Klubben ble stiftet i 1974. 

De spilte sin første sesong i Allsvenskan i 2005. De kom på tredjeplass i Superettan, og måtte spille kvalifisering mot Örgryte IS. De tapte, men Örebro SK måtte ned på grunn av dårlig økonomi.

Assyriska ble tidligere ofte sett på som et alternativt landslag for den 1-2 millioner store assyriske befolkningen, som opprinnelig kommer fra Tyrkia, Syria og Irak, men som nå er spredd over mange land. Klubben har supportere overalt, og kampene deres i Allsvenskan blir vist i over 80 land. Nå spiller de i Divisjon 2, og det er flere lag med assyrisk tilknytting som spiller i høyere divisjoner som nå får denne oppmerksomheten. 

I 2003 spilte klubben cupfinale mot IF Elfsborg, men tapte.

For å unngå sammenblanding bør en merke seg at det er flere klubber i Sveriges øvre divisjoner stiftet av syriske innvandrere med nærliggende klubbnavn. Syrianska FC spiller også i Divisjon 2 i 2023-sesongen, de kommer begge fra Södertälje og bruker samme hjemmebane.

Eksterne lenker
---------------

* (sv) Offisielt nettsted Rediger på Wikidata

* (en) Assyriska FF – kategori av bilder, video eller lyd på Commons Rediger på Wikidata

| * v
* d
* r
Division 1, Norra 2024 |
| --- |
|  | 
* Assyriska
* Dalkurd
* Eskilstuna
* Friska Viljor
* Hammarby TFF
* Karlberg
* FBK Karlstad
* IF Karlstad
* Nordic United
* Piteå
* Sollentuna
* Stockholm Internazionale
* Stocksund
* Täby
* Umeå
* Vasalund
* Örebro Syrianska

 | Sveriges flagg |
Barnesete
**Barnesete** er et spesialsete for barn til bruk i bil. Setet bedrer sikkerheten for både barn og voksne i bil, da barn ved uhell ikke blir kastet rundt i bilen, noe som kan være til skade for både barn og voksne. 

Barneseter kan festes med bilens bilbelter, eller ha egne festemekanismer. Fra 2007 har festemetoden Isofix vært standard for nye biler, og kommer enten ferdigmontert eller som ekstrautstyr. Et barnesete kan være festet slik at barnet ser forover eller bakover. Tester har vist at det er setene som vender bakover som er sikrest. 

Noen barneseter har også spesialmekanismer som kobler ut kollisjonspute. Barn lavere enn 140 cm bør ikke sitte i forsete med aktiv kollisjonspute. Enkelte biler har mulighet til å koble ut kollisjonsputen slik at den deaktiveres. 

Et barnesete som har stått i en bil som har kollidert skal kasseres av sikkerhetsårsaker, uansett om det satt barn i det eller ikke.

Regler i Norge
--------------

Barn skal sikres i bil med utstyr som er tilpasset barnets vekt. Det er forbudt med bakovervendt barnestol i passasjersetet foran i biler med aktiv kollisjonspute der. Er barnet over 135 cm trenger det ikke å sikres med annet enn bilens setebelter, med mindre det er under 150 cm, og det finnes annet egnet godkjent sikkerhetsutstyr egnet til barn mellom 135 cm og 150 cm i bilen. Er barnet over 36 kilo tungt, trenges ikke særskilt sikkerhetsutstyr for barn.

Det er det påbudt med bakovervendt barnesete for barn frem til de er 9 kilo.

Barn under tre år skal ikke transporteres i biler uten bilbelte (veteranbiler), og ingen barn skal transporteres i forsete i bil uten bilbelte.

Se også
-------

* Sykkelbarnesete

Referanser
----------

1. ↑  «Forskrift om bruk av personlig verneutstyr under kjøring med motorvogn». *Lovdata*. Besøkt 29. juli 2015.

Eksterne lenker
---------------

* Sikring av barn i bil hos Vegvesenet
* Sikring av barn i bil  Arkivert 9. januar 2018 hos Wayback Machine. Trygg Trafikk
* Barnesete røk i test hos NRK

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NDL **·** NKC
 |